CELEX: 32008L0107
Language: hu
Date: 2008-11-25 00:00:00
Title: A Bizottság 2008/107/EK irányelve ( 2008. november 25. ) a 91/414/EGK tanácsi irányelvnek az abamektin, az epoxikonazol, a fenpropimorf, a fenpiroximát és a tralkoxidim hatóanyagként való felvétele céljából történő módosításáról (EGT-vonatkozású szöveg)

26.11.2008   
            
            
               HU
            
            
               Az Európai Unió Hivatalos Lapja
            
            
               L 316/4
            
         
      A BIZOTTSÁG 2008/107/EK IRÁNYELVE
   
   (2008. november 25.)
   a 91/414/EGK tanácsi irányelvnek az abamektin, az epoxikonazol, a fenpropimorf, a fenpiroximát és a tralkoxidim hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:
   
               (1)
            
            
               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzék tartalmazza az abamektint, az epoxikonazolt, a fenpropimorfot, a fenpiroximátot és a tralkoxidimet is.
            
         
               (2)
            
            
               A szóban forgó hatóanyagok esetében a bejelentők által javasolt felhasználási kört illetően megtörtént az emberi egészségre és a környezetre gyakorolt hatásoknak a 451/2000/EK és az 1490/2002/EK rendelet rendelkezései szerinti értékelése. Az említett rendeletek kijelölik továbbá a referens tagállamokat, amelyek az 1490/2002/EK rendelet 10. cikkének (1) bekezdésével összhangban a releváns értékelő jelentéseket és ajánlásokat benyújtják az Európai Élelmiszer-biztonsági Hatósághoz (EFSA). Az abamektin esetében a referens tagállam Hollandia volt, amely 2005. október 27-én minden releváns információt benyújtott. Az epoxikonazol, a fenpropimorf és a fenpiroximát esetében a referens tagállam Németország volt, amely 2005. április 28-án, 2005. március 17-én, illetve 2005. október 25-én minden releváns információt benyújtott. A tralkoxidim esetében a referens tagállam az Egyesült Királyság volt, amely 2005. szeptember 6-án minden releváns információt benyújtott.
            
         
               (3)
            
            
               A tagállamok és az EFSA az értékelő jelentéseket szakmai vizsgálatnak vetették alá, amelyeket az abamektin esetében 2008. május 29-én, az epoxikonazol és a tralkoxidim esetében 2008. március 26-án, a fenpropimorf esetében 2008. április 14-én, a fenpiroximát esetében pedig 2008. május 5-én nyújtottak be a Bizottsághoz az EFSA tudományos jelentései (4) formájában. E jelentéseket a Bizottság a tagállamokkal közösen az Élelmiszerlánc- és Állat-egészségügyi Állandó Bizottság keretében megvizsgálta, majd az abamektinről, az epoxikonazolról, a fenpropimorfról, a fenpiroximátról és a tralkoxidimről szóló bizottsági vizsgálati jelentésként 2008. július 11-én véglegesítette.
            
         
               (4)
            
            
               A különböző vizsgálatokból kiderült, hogy az abamektint, az epoxikonazolt, a fenpropimorfot, a fenpiroximátot és a tralkoxidimet tartalmazó növényvédő szerek általában megfelelnének a 91/414/EGK irányelv 5. cikke (1) bekezdésének a) és b) pontjában előírt követelményeknek, különösen azon felhasználási célokat illetően, amelyeket a bizottsági vizsgálati jelentésekben megvizsgáltak és részleteztek. Ezeket a hatóanyagokat ezért indokolt felvenni az I. mellékletbe annak biztosítása érdekében, hogy az említett irányelv rendelkezéseivel összhangban valamennyi tagállamban engedélyezni lehessen az e hatóanyagokat tartalmazó növényvédő szereket.
            
         
               (5)
            
            
               Ettől függetlenül indokolt további információkat beszerezni egyes konkrét kérdésekről. A 91/414/EGK irányelv 6. cikkének (1) bekezdése szerint feltételekhez lehet kötni valamely hatóanyagnak az I. mellékletbe való felvételét. Ezért helyénvaló előírni, hogy az abamektin specifikációjáról további vizsgálatokat folytassanak, és további információkat bocsássanak rendelkezésre az U8 metabolitnak a madarakra, az emlősökre, a vízi szervezetekre és a talajvízre jelentett kockázatáról. Az epoxikonazol lehetséges endokrinrendszer-károsító tulajdonságait tovább kell vizsgálni, és a hatóanyagot egy nyomon követési programnak kell alávetni a nagy távolságra jutó légköri terjedés és az ahhoz kapcsolódó környezeti kockázatok értékelése céljából; továbbá elő kell írni az epoxikonazol metabolitjainak az elsődleges terményekben, a vetésforgóban termesztett növényekben és az állati eredetű termékekben előforduló szermaradékáról szóló információk, valamint a növényevő madarakat és emlősöket érintő hosszú távú kockázat kezeléséhez szükséges információk rendelkezésre bocsátását. A fenpropimorfot tovább kell vizsgálni a BF-421-7 metabolitnak a talajban való mobilitása megerősítése érdekében. A fenpiroximátot a benzilt felerészben tartalmazó metabolitjai által a vízi szervezetekre jelentett kockázat, valamint a vízi táplálékláncban való biomagnifikációja jelentette kockázat megerősítése céljából további vizsgálatoknak kell alávetni A tralkoxidimet a növényevő emlősöket érintő hosszú távú kockázat megerősítése céljából további vizsgálatoknak kell alávetni. A bejelentőknek valamennyi fent említett tanulmányt és információt az ezen irányelv I. mellékletében meghatározott határidőkön belül be kell nyújtaniuk.
            
         
               (6)
            
            
               Egy hatóanyagnak az I. mellékletbe történő felvétele előtt megfelelő határidőt kell biztosítani arra, hogy a tagállamok és az érdekelt felek felkészülhessenek a hatóanyag felvételéből adódó új követelmények teljesítésére.
            
         
               (7)
            
            
               A 91/414/EGK irányelvben meghatározott kötelezettségek sérelme nélkül – amelyek egy hatóanyagnak az I. mellékletbe történő felvételéből következnek – indokolt a felvétel után hat hónapot biztosítani a tagállamoknak arra, hogy felülvizsgálhassák az abamektint, az epoxikonazolt, a fenpropimorfot, a fenpiroximátot és a tralkoxidimet tartalmazó növényvédő szerekre már kiadott engedélyeket annak biztosítása érdekében, hogy teljesüljenek a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek. A tagállamoknak a 91/414/EGK irányelv rendelkezéseinek megfelelően szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. A fenti határidőtől eltérve hosszabb időt kell biztosítani az egyes növényvédő szerek valamennyi tervezett felhasználására vonatkozó teljes, III. melléklet szerinti dossziénak a 91/414/EGK irányelvben meghatározott egységes elvekkel összhangban történő benyújtására és értékelésére.
            
         
               (8)
            
            
               A 3600/92/EGK bizottsági rendelet (5) keretében értékelt és a 91/414/EGK irányelv I. mellékletébe korábban felvett hatóanyagok kapcsán szerzett tapasztalatok azt mutatták, hogy nehézségeket okozhat annak értelmezése, hogy a már kiadott engedélyek jogosultjait milyen kötelezettségek terhelik az adatokhoz való hozzáféréssel kapcsolatban. A további nehézségek elkerülése végett szükségesnek tűnik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelmények szerint összeállított dossziéhoz. E pontosítás ugyanakkor az I. mellékletet módosító, korábban elfogadott irányelvekhez képest nem ró új kötelezettségeket a tagállamokra vagy az engedélyek jogosultjaira.
            
         
               (9)
            
            
               A 91/414/EGK irányelvet ezért a fentieknek megfelelően módosítani kell.
            
         
               (10)
            
            
               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A tagállamok legkésőbb 2009. október 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint a rendelkezések és az irányelv közötti megfelelési táblázatot haladéktalanul megküldik a Bizottságnak.
   Ezeket a rendelkezéseket 2009. november 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   (1)   A tagállamok a 91/414/EGK irányelvvel összhangban 2009. október 31-ig szükség szerint módosítják vagy visszavonják az abamektint, az epoxikonazolt, a fenpropimorfot, a fenpiroximátot és a tralkoxidimet tartalmazó növényvédő szerekre vonatkozó meglévő engedélyeket.
   Így arról is meg kell győződniük az említett időpontig, hogy az említett irányelv I. mellékletének abamektinre, epoxikonazolra, fenpropimorfra, fenpiroximátra és tralkoxidimre vonatkozó feltételei teljesülnek-e, a szóban forgó hatóanyagok bejegyzésének B. részében találhatóak kivételével, és hogy az engedély jogosultja az irányelv 13. cikkében meghatározott feltételekkel összhangban rendelkezik-e az említett irányelv II. mellékletében szereplő követelményeknek megfelelő dossziéval, vagy ilyenhez hozzáférhet-e.
   (2)   Az (1) bekezdéstől eltérve valamennyi olyan engedélyezett növényvédő szer esetében, amely abamektint, epoxikonazolt, fenpropimorfot, fenpiroximátot és tralkoxidimet tartalmaz egyedüli hatóanyagként, illetve a 91/414/EGK irányelv I. mellékletébe legkésőbb 2009. április 30-ig felvett hatóanyagok egyikeként, a tagállamok a 91/414/EGK irányelv VI. mellékletében előírt egységes elvekkel összhangban újból elvégzik a növényvédő szer értékelését az említett irányelv III. mellékletében szereplő követelményeknek megfelelő dosszié alapján és az I. mellékletben szereplő, az abamektinre, az epoxikonazolra, a fenpropimorfra, a fenpiroximátra, illetve a tralkoxidimre vonatkozó bejegyzés B. részének figyelembevételével. Az értékelés alapján meghatározzák, hogy a növényvédő szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   Ezt követően a tagállamok:
   
               a)
            
            
               az abamektint, az epoxikonazolt, a fenpropimorfot, a fenpiroximátot és a tralkoxidimet egyedüli hatóanyagként tartalmazó növényvédő szer esetében szükség szerint legkésőbb 2013. április 30-ig módosítják vagy visszavonják az engedélyt; vagy
            
         
               b)
            
            
               az abamektint, az epoxikonazolt, a fenpropimorfot, a fenpiroximátot és a tralkoxidimet több hatóanyag egyikeként tartalmazó növényvédő szer esetében 2013. április 30-ig, illetve az adott hatóanyagot a 91/414/EGK irányelv I. mellékletébe felvevő irányelvben a módosításra vagy visszavonásra előírt időpontig – amelyik későbbi – szükség szerint módosítják vagy visszavonják az engedélyt.
            
         4. cikk
   Ez az irányelv 2009. május 1-jén lép hatályba.
   5. cikk
   Ennek az irányelvnek a tagállamok a címzettjei.
   
      Kelt Brüsszelben, 2008. november 25-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 230., 1991.8.19., 1. o.
   
      (2)  HL L 55., 2000.2.29., 25. o.
   
      (3)  HL L 224., 2002.8.21., 23. o.
   
      (4)  Az EFSA 148. tudományos jelentése (2008), Az abamektin hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. május 29-én).
   
   
      Az EFSA 138. tudományos jelentése (2008), Az epoxikonazol hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. március 26-án).
   
   
      Az EFSA 144. tudományos jelentése (2008), A fenpropimorf hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. április 14-én).
   
   
      Az EFSA 143. tudományos jelentése (2008), A fenpiroximát hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. május 5-én).
   
   
      Az EFSA tudományos jelentése (2008), A tralkoxidim hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. március 26-án).
   
   
      (5)  HL L 366., 1992.12.15., 10. o.
   
      MELLÉKLET
      A 91/414/EGK irányelv I. mellékletében található táblázat a következő bejegyzésekkel egészül ki:
      
         
                     Szám
                  
                  
                     Közhasználatú név, azonosítószám
                  
                  
                     IUPAC-név
                  
                  
                     Tisztaság1 (1)
                     
                  
                  
                     Hatálybalépés
                  
                  
                     Felvétel lejárata
                  
                  
                     Speciális rendelkezések
                  
               
                     „216
                  
                  
                     Abamektin
                     CAS-szám: 71751-41-2
                     avermektin B1a
                     
                     CAS-szám: 65195-55-3
                     Avermektin B1b
                     
                     CAS-szám: 65195-56-4
                     abamektin
                     CIPAC-szám: 495
                  
                  
                     Avermektin B1a
                     
                     (10E,14E,16E,22Z)-(1R,4S,5′S,6S,6′R,8R,12S,13S,20R,21R,24S)-6′-[(S)-szek-butil]-21,24-dihidroxi-5′,11,13,22-tetrametil-2-oxo-3,7,19-trioxatetraciklo[15.6.1.14,8 020,24]pentacosa-10,14,16,22-tetraén-6-spiro-2′-(5′,6′-dihidro-2’H-pirán)-12-il 2,6-dideoxi-4-O-(2,6-dideoxi-3-O-metil-α-L-arabino-hexopiranozil)-3-O-metil-α-L-arabino-hexopiranozid
                     Avermektin B1b
                     
                     (10E,14E,16E,22Z)-(1R,4S,5′S,6S,6′R,8R,12S,13S,20R,21R,24S)-21,24-dihidroxi-6′-izopropil-5′,11,13,22-tetrametil-2-oxo-3,7,19-trioxatetraciklo[15.6.1.14,8 020,24]pentacosa-10,14,16,22-tetraén-6-spiro-2′-(5′,6′-dihidro-2′H-pirán)-12-il 2,6-dideoxi-4-O-(2,6-dideoxi-3-O-metil-α-L-arabino-hexopiranozil)-3-O-metil-α-L-arabino-hexopiranozid
                  
                  
                     ≥ 850 g/kg
                  
                  
                     2009. május 1.
                  
                  
                     2019. április 30.
                  
                  
                     A.   RÉSZ
                     Kizárólag rovarölő és atkaölő szerként történő felhasználása engedélyezhető.
                     B.   RÉSZ
                     Amikor a tagállamok olyan kérelmet bírálnak el, amely arra irányul, hogy engedélyezzék az abamektint tartalmazó növényvédő szerek citrusfélékhez, salátához és paradicsomhoz való használatán kívüli felhasználását, különös figyelmet kell fordítaniuk a 4. cikk (1) bekezdésének b) pontjában meghatározott kritériumokra, és mielőtt ilyen engedélyt adnak ki, meg kell győződniük róla, hogy az összes szükséges adat és információ rendelkezésre áll.
                     A VI. mellékletben meghatározott egységes elvek érvényesítése érdekében figyelembe kell venni az abamektinről szóló, az Élelmiszerlánc- és Állat-egészségügyi Állandó Bizottság által 2008. július 11-én véglegesített vizsgálati jelentésnek és különösen annak I. és II. függelékének következtetéseit.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a szerrel foglalkozók biztonsága. Gondoskodnak arról, hogy a felhasználás feltételei között szerepeljen a megfelelő személyi védőfelszerelés használata,
                              
                           
                                 —
                              
                              
                                 a növényi eredetű élelmiszerben található szermaradékok és a fogyasztók étkezési expozíciójának értékelése,
                              
                           
                                 —
                              
                              
                                 méhek, nem-célszervezet ízeltlábúak, madarak, emlősök és vízi szervezetek védelme. Ezekkel az azonosított kockázatokkal összefüggésben adott esetben kockázatcsökkentő intézkedéseket kell alkalmazni, például pufferzónákat kell kialakítani, és várakozási időt kell meghatározni.
                              
                           Az érintett tagállamok a következők benyújtását írják elő:
                     
                                 —
                              
                              
                                 a specifikációra vonatkozó további vizsgálatok,
                              
                           
                                 —
                              
                              
                                 a madarakat és az emlősöket érintő kockázatok további értékeléséhez szükséges információk,
                              
                           
                                 —
                              
                              
                                 a talajban keletkező fő metabolitok által a vízi szervezetekre jelentett kockázat kezeléséhez szükséges információk,
                              
                           
                                 —
                              
                              
                                 az U8 metabolitok által a talajvízre jelentett kockázat kezeléséhez szükséges információk.
                              
                           A tagállamok biztosítják, hogy a bejelentők az ezen irányelv hatálybalépésétől számított két éven belül benyújtsák a Bizottsághoz az ilyen vizsgálatokat.
                  
               
                     217
                  
                  
                     Epoxikonazol
                     CAS-szám: 135319-73-2 (korábban 106325-08-0)
                     CIPAC-szám: 609
                  
                  
                     (2RS, 3SR)-1-[3-(2-klorofenil)-2,3-epoxi-2-(4-fluorfenil)propil]-1H-1,2,4-triazol
                  
                  
                     ≥ 920 g/kg
                  
                  
                     2009. május 1.
                  
                  
                     2019. április 30.
                  
                  
                     A.   RÉSZ
                     Kizárólag gombaölő szerként történő felhasználása engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az epoxiconazolról szóló, az Élelmiszerlánc- és Állat-egészségügyi Állandó Bizottság által 2008. július 11-én véglegesített vizsgálati jelentésnek és különösen annak I. és II. függelékének a következtetéseit.
                     Ebben az átfogó értékelésben a tagállamok különös figyelmet fordítanak a következőkre:
                     
                                 —
                              
                              
                                 a szerrel foglalkozók biztonsága. Gondoskodnak arról, hogy a felhasználás feltételei között adott esetben szerepeljen a megfelelő személyi védőfelszerelés használata,
                              
                           
                                 —
                              
                              
                                 a fogyasztók étkezési expozíciója az epoxikonazol (triazol) metabolitjai tekintetében,
                              
                           
                                 —
                              
                              
                                 a nagy távolságra jutó levegőn keresztüli terjedés lehetősége,
                              
                           
                                 —
                              
                              
                                 a vízi szervezeteket, a madarakat és az emlősöket érintő kockázat. Az engedélyezés feltételei között adott esetben kockázatcsökkentő intézkedéseknek is szerepelniük kell.
                              
                           Az érintett tagállamok biztosítják, hogy az endokrin-rendszer károsító hatásra vonatkozó OECD vizsgálati iránymutatások, illetve a Közösség vizsgálati iránymutatásainak elfogadását követő két éven belül a bejelentő továbbítsa a Bizottságnak az epoxicknazol lehetséges endokrin-rendszer károsító tulajdonságait vizsgáló további tanulmányokat.
                     Az érintett tagállamok biztosítják, hogy a bejelentő legkésőbb 2009. június 30-ig továbbítsa a Bizottságnak az epoxikonazol nagy távolságra jutó légköri terjedését és az ahhoz kapcsolódó környezeti kockázatok értékelését célzó nyomon követési programot. A nyomon követés eredményeit legkésőbb 2011. december 31-ig kell benyújtani a Bizottságnak nyomon követési jelentésként.
                     Az érintett tagállamok biztosítják, hogy a bejelentő legkésőbb ezen irányelv hatálybalépésétől számított két éven belül benyújtsa az epoxikonazol metabolitjainak az elsődleges terményekben, a vetésforgóban termesztett növényekben és az állati eredetű termékekben előforduló szermaradékáról szóló információkat, valamint a növényevő madarakra és az emlősökre jelentette hosszú távú kockázat kezeléséhez szükséges információkat.
                  
               
                     218
                  
                  
                     Fenpropimorf
                     CAS-szám: 67564-91-4
                     CIPAC-szám: 427
                  
                  
                     (RS)-cisz-4-[3-(4-tert-butilfenil)-2-metilpropil]-2,6-dimetilmorfolin
                  
                  
                     ≥ 930 g/kg
                  
                  
                     2009. május 1.
                  
                  
                     2019. április 30.
                  
                  
                     A.   RÉSZ
                     Kizárólag gombaölő szerként történő felhasználása engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni a fenpropimorfról szóló, az Élelmiszerlánc- és Állat-egészségügyi Állandó Bizottság által 2008. július 11-én véglegesített vizsgálati jelentésnek és különösen annak I. és II. függelékének a következtetéseit.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a szerrel foglalkozók és a dolgozók biztonsága. Az engedélyezett alkalmazási feltételeknek megfelelő személyi védőfelszerelés használatát és az expozíció mérséklését célzó olyan kockázatcsökkentő intézkedéseket kell előírniuk, mint például a napi munkaórák korlátozása,
                              
                           
                                 —
                              
                              
                                 a talajvíz védelme, ha a hatóanyagot érzékeny talaj- és/vagy éghajlati adottságú területeken alkalmazzák,
                              
                           
                                 —
                              
                              
                                 a vízi szervezetek védelme. Az engedélyezés feltételei között szükség szerint kockázatcsökkentő intézkedéseknek – például pufferzónák kialakításának és a lefolyás és a sodródás csökkentését célzó kiömlőnyílások létrehozásának – is szerepelniük kell.
                              
                           Az érintett tagállamok további tanulmányok benyújtását kérik a BF-421-7 metabolit talajban való mobilitásának megerősítése céljából. Biztosítaniuk kell, hogy a bejelentők, akik kérelmezték a fenpropimorf e mellékletbe való felvételét, ezen irányelv hatálybalépésétől számított két éven belül benyújtsák az erre vonatkozó tanulmányokat a Bizottsághoz.
                  
               
                     219
                  
                  
                     Fenpiroximát
                     CAS-szám: 134098-61-6
                     CIPAC-szám: 695
                  
                  
                     terc-butil (E)-alfa-(1,3-dimetil-5-fenoxipirazol-4-ilmetilénamino-oxi)-p-toluát
                  
                  
                     > 960 g/kg
                  
                  
                     2009. május 1.
                  
                  
                     2019. április 30.
                  
                  
                     A.   RÉSZ
                     Kizárólag atkaölő szerként történő felhasználása engedélyezhető.
                     A következő használatokat tilos engedélyezni:
                     
                                 —
                              
                              
                                 permetszóródás nagy kockázatával járó magasra nőtt növényekhez használt alkalmazások, például a traktorra szerelt légfúvásos permetezőgép és kézi permetezőgépek.
                              
                           B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni a fenpiroximátról szóló, az Élelmiszerlánc- és Állat-egészségügyi Állandó Bizottság által 2008. július 11-én véglegesített vizsgálati jelentésnek és különösen annak I. és II. függelékének a következtetéseit.
                     Ebben az átfogó értékelésben a tagállamok különös figyelmet fordítanak a következőkre:
                     
                                 —
                              
                              
                                 a szerrel foglalkozók és más dolgozók biztonsága. Gondoskodnak arról, hogy a felhasználás feltételei között szerepeljen a megfelelő személyi védőfelszerelés használata,
                              
                           
                                 —
                              
                              
                                 a vízi szervezetekre és a nem célszervezet ízeltlábúakra gyakorolt hatás, és biztosítaniuk kell, hogy az engedélyezési feltételek szükség szerint kockázatcsökkentő intézkedéseket tartalmazzanak.
                              
                           Az érintett tagállamok az alábbiak további kezeléséhez szükséges információk benyújtását írják elő:
                     
                                 —
                              
                              
                                 a benzilt felerészben tartalmazó metabolitok által a vízi szervezetekre jelentett kockázat,
                              
                           
                                 —
                              
                              
                                 a vízi táplálékláncban való biomagnifikáció jelentette kockázat.
                              
                           Biztosítaniuk kell, hogy a bejelentők, akik kérelmezték a fenpiroximát e mellékletbe való felvételét, ezen irányelv hatálybalépésétől számított két éven belül benyújtsák az erre vonatkozó információkat a Bizottsághoz.
                  
               
                     220
                  
                  
                     Tralkoxidim
                     CAS-szám: 87820-88-0
                     CIPAC-szám: 544
                  
                  
                     (RS)-2-[(EZ)-1-(etoxiimino)propil]-3-hidroxi-5-mesitilciklohex-2-en-1-on
                  
                  
                     ≥ 960 g/kg
                  
                  
                     2009. május 1.
                  
                  
                     2019. április 30.
                  
                  
                     A.   RÉSZ
                     Kizárólag gyomirtó szerként történő felhasználása engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni a tralkoxidimről szóló, az Élelmiszerlánc- és Állat-egészségügyi Állandó Bizottság által 2008. július 11-én véglegesített vizsgálati jelentésnek és különösen annak I. és II. függelékének a következtetéseit.
                     Ebben az átfogó értékelésben a tagállamok különös figyelmet fordítanak a következőkre:
                     
                                 —
                              
                              
                                 a talajvíz védelme, különösen a talajban keletkező R173642 metabolitokkal szemben, ha a hatóanyagot érzékeny talaj- és/vagy éghajlati adottságú területeken alkalmazzák,
                              
                           
                                 —
                              
                              
                                 a növényevő emlősök védelme.
                              
                           Az alkalmazás feltételei között szükség esetén kockázatcsökkentő intézkedéseknek is szerepelniük kell.
                     Az érintett tagállamok a következők benyújtását írják elő:
                     
                                 —
                              
                              
                                 a tralkoxidim használata miatt a növényevő emlősökre jelentett hosszú távú kockázatok további kezeléséhez szükséges információk.
                              
                           Biztosítaniuk kell, hogy a bejelentők, akik kérelmezték a tralkoxidim e mellékletbe való felvételét, ezen irányelv hatálybalépésétől számított két éven belül benyújtsák az erre vonatkozó információkat a Bizottsághoz.”
                  
               
      
         (1)  A hatóanyagok azonosításával és specifikációjával kapcsolatban további részletek a vizsgálati jelentésben találhatók.